
Cur  non  omnes  Homines  ruminant  ?— -Ut  quaestio  in¬ 
epta,  ita  obscurum  est  Prevotii  responsum,  quod  Burgo- 
verus  tli.  L.  edidit :  “  Non  omnes  liomines  pari  voracitate 
alimenta  ingurgitare,  quinimo  ne  illos  quidem  omnes  rumi¬ 
nare,  qui  avidius  more  solito  cibum  non  bene  masticatum 
devorant ;  sed  eos  solum  quibus  ex  individuali  quadam  pro¬ 
prietate  accidat,  ut  ipsorum  nutritio  perfici  nequeat,  nisi  ci¬ 
bus  denuo  regeratur  in  os,  et  de  integro  dentibus  conquas¬ 
setur,’’ 

DISSERTATIO  PHYSIOLOGICA 


INAUGURATIS 


DE 

RUMINATIONE  HUMANA, 


Jacobo  Gregorio  Vos  Auctore. 


Quanti  momenti  Ruminatio  sit  in  humanis  re¬ 
bus,  minima  cogitatio  nos  monet !  Primum,  ad 
maxime  necessariam  naturae  operationem  in  Ani¬ 
malibus  Inferioribus  usurpatur,  quam  describere 
velim  si  opus  esset.  Haec  vero  non  modo  gravi 
usui  inservit,  in  iis  animalibus  quibus  propria  est ; 
sed  omnia,  in  largiori  sensu,  ruminare  dicantur. 
Quid  enim  est  actio  ciborum  concoctrix,  nisi  Ru¬ 
minationis  genus  ?  Quam  absurdum  esset  arbitrari 
nosmet  cibo  ac  potione  implendo  aut  farciendo, 


DE  RUMINATIONE  HUMANA. 


plus  nutrimenti  capere  corpus ;  et  contra,  quantum 
lento  et  gradato  digestionis  opere,  ad  sanitatem  et 
etiam  salutem  vitas  conferat,  docet  experientia.  Sed 
si  tanti  physica  ruminatio,  aut  uti  potius  dicamus 
Digestio,  est  tam  necessaria  corporis  vitae,  quanto 
plus  quae  ad  intellectum  pertinet,  ad  mentis  vigo¬ 
rem  atque  culturam  est.  Et  hoc  non  solum  in  uno 
sensu,  sed  in  utraque,  siquidem  in  memoriam  re¬ 
vocemus,  quanto  animus  imperio  corpus  regit  ; 
quantoque  hoc  illum  quoque  moderatur,  adeo  ut, 
alteruter  alterum  aut  inultum  adjuvent  aut  impe¬ 
diant.  Deinde  fit,  ut  ruminatio  physica  opera¬ 
tionem  ejus  qua?  ad  mentem  pertineat,  vehementer 
promoveat.  Et  ut  videatur,  quantum  ad  men¬ 
tis  cultum  ruminatio  attineat,  solum  recordamini, 
hominem  [libros  ad  infinitum  legere  et  perlegere 
posse,  omnes  scientiae  fontes  explorare  ac  bibere  ;  si 
vero  non  ruminet,  omnia  quae  diversis  auctoribus 
dispersa  imbibit,  haud  minime  profutura  esse  !  !  ! 
At  contra,  si  ruminet,  id  quod  olim  fuit  moles  indi¬ 
gesta,  fit  utile,  et  ad  omnes  vitae  utilitates  aptum* 
Genus  humanum  autem,  non  metaphorice,  sed  etiam 
revera  ruminare  dicitur ;  id  quod  comprobare  nitar, 
documentis  idoneis  propositis. 

Nemo,  prima  facie,  intelligere  nequit,  quantum 

vomitus  ruminationem  simulet,  et  in  animo  veniat, 
ac  si  non  visibilitatem  suam  excitat,  nec  mihi  cura 
est.  N e  tamen  ludicer  sim,  mox  spero  me  monstra- 
turum  has  duas  actiones  quam  maxime  inter  se  dis-  ^ 

o 

similes  esse,  Ruminationemque  in  corpore  humano  a 
Vomitus  actione  multum  differre. 

Ea  animalia,  quae  vulgo  Ruminantia  dicuntur, 
praedita  sunt  quatuor  ventriculis,  quorum  fabrica 
huic  operationi  mirabili  aptissima  est.  Atque  sim¬ 
plex  tantum  ventriculus,  aut  exiguo  discrimine  bi¬ 
fidatus,  est  leporibus,  cuniculis,  marmotae,  scaro,  et 
hominibus  qui  ruminasse  more  belluarum  legun¬ 
tur.  Dispereat  ergo,  multorum  opinio,  ventrium 
pluralitati  ruminationem  ita  alligantium,  ut  hanc 
sine  illa  non  concipiant :  cum  tamen  ruminandus 
cibus  tantummodo  in  zoihia,  seu  magno  ventre  con¬ 
tineatur,  nihilque  inhaereat  caeteris  quod  non  sit 
probe  commansum.  Nihilominus  ea  reperitur  in 
primis  commercii  amplitudo,  quae  persuadere  videa¬ 
tur,  primo  ventriculo  reddi,  siquid  crassamenti  non 
subacti  acceperit  xzzgvCpaXog.  Necesse  est,  ut 
recte  intelligatur  quomodo  ruminatio  fiat  in  ho¬ 
mine  ;  ventriculum  eorum  ruminantium,  quae  unum 
solum  habent,  describere.  Ut  verisimile  videtur 
mihi;  ventris  conformationem  in  humano  ruminante 

esse  aequiparandam,  animalibus  uno  stomacho  prae¬ 
ditis. 

Cuniculi  et  Lepores  ventriculum  in  sinistro  ge¬ 
runt  hypochondrio,  sub  diaphragmate,  cui  stoma¬ 
chus  intime  conjungitur.  A  sinistra  parte  conti¬ 
guum  habet  lienem  et  costas,  a  dextra  jecur,  alibi 
intestina.  Omenti  quoque  parte  vincitur.  Pylo¬ 
rum  autem  ad  spinam  dorsi  extendit.  Figura 
quodammodo  carinata,  ita  ut  et  oesophagus  malum 
quadantenus  repraesentet,  quem  mediis  in  navibus 
erigunt  nautae.  Pari  enim  ratione  oesophagus  ad 
ventriculi  medium  pertingit,  ibidem  cavati  scaphae 
adinstar ;  ut  identidem  observavi  etiam  in  quibus¬ 
dam  murum  generibus,  haud  secus  atque  in  aliis 
quadrupedibus.  Etenim  ventriculus  a  sinistra  gu¬ 
lae  parte  prominens  atque  intortus,  lateralem  sinum 
amplum  teretemque  sibi  praefert,  quo  merguntur 
recens  ingesta.  Ex  altera  vero  parte  itidem  as¬ 
surgens  flexu,  sensimque  angustior  factus,  rugis 
soluto  vinculo  superne  conspicuis,  sinum  alium 
collateralem  pylorumque  sublimem  constituit.  Ibi 
alimentum  comprimitur,  et  vi  quadam  ad  intes¬ 
tina  expellitur.  Interjacet  porro  Stomachus,  ac 
post  hunc  desuper  imminens  pylorum  versus,  se- 

pimentum  membranaceum  transversum,  quo  cavitas 

intercipitur,  sic  ut  manifestum  fiat,  ventriculum 
specie  simplicem  loculamentis  esse  distinctum.  In¬ 
dicant  et  contenta  discrimen,  aliud  que  in  alio  agi  lo¬ 
culo.  Quippe  propter  antrum  pylori  exsicca  fere  om¬ 
nia,  citerius  humida  et  succulenta:  quo  indicio 
certo  colligitur,  hanc  ventriculi  regionem  digestio¬ 
ni,  illam  expressioni  vacare,  partitis  usibus,  et  pro¬ 
xime  accedentibus  ad  ea  quae  in  ruminantium  bi¬ 
sulcorum  ventribus  exercentur.  Adsunt  praeterea 
fibrae  musculosae  inter  membranas,  arcuatae  et  spi¬ 
rales,  quae  possunt  succussae  sursum  ejicere  nondum 
bene  commansa.  Quo  quidem  in  opere  exterioribus 
fibris  praestant  interiores  :  illae  enim  tenerae  sunt  et 
rarae,  ac  ab  uno  carinae  extremo  intorquentur  ad  al¬ 
terum,  secundum  ventriculi  longitudinem  ;  liae  cras¬ 
siores  atque  robustae  ambiunt,  eum  cinguntque  in  or¬ 
bem.  Utraeque  decussant  se  angulis  ferme  rectis,  ita 
constitutis  ut  firmius  detineantur  in  officio.  Tan¬ 
dem  circa  pylori  vestibulum  glomerantur  densissi¬ 
me,  conjunctis  viribus  id  expleturae  muneris,  quod 
alias  omasum  exsequitur  compressione.  Nulla  ta¬ 
men  intus  neque  callosa  durities,  neque  mordax 
asperitas,  neque  plagularum  multarum  duplicatio : 
verum  lubrica,  glabra  et  mollia  satis  omnia.  T enax 
pituita  reliquias  expressionis  conglutinat,  tamdiu 

retinens  eas  invicem  nexas,  donec  caloris  et  fermenti 
actione  melius  digerantur. 

Nunc  venitur  ad  Hominem,  omnium  animalium 
perfectissimum,  ideo  non  omnino  liberum  iis  corpo¬ 
ris  defectibus,  quibus  fit  similis  belluis. 

Quot  et  quanta  ficta  sunt  de  Ruminationis  cau¬ 
sis,  et  de  iis  quibus  est  propria !  Dictum  est,  illos 
ex  parentibus  cornugerentibus  natos ;  et  cum  exem¬ 
pla  defuerunt,  agunt,  Nobilem  Italicum  qui  rumi¬ 
nabat,  patrem  habuisse  hominem  duo  cornua  in 
capite  omnibus  manifesta  ferentem ;  et  adeo  indu¬ 
bitatum,  ut  ratio  illius  a  Bartholino  et  Et- 
mulleuo  edita  sit. 

Multo  melius,  Monachus  ruminans  cornibus 
pr  sedi  tus  fuit ;  illum  Bonetus  et  Rhodius  ce¬ 
lebrant,  qui  profecto  magis  capti  cornibus  illius, 
quam  ruminatione  videntur.  Peyerus  autem, 
primus  et  maximus  Merycologiorum,  non  silentio 
transit  rem  curiosissimam  ejus  historise,  et  illos  ir¬ 
ridet,  qui  ruminationem  a  cornibus  ullo  modo 
pendere  credunt ;  et  ille  nos  plura  de  ruminatione 
docuit,  quam  ullus  auctor  quivis.  Sacchus  ipse, 
qui  centum  exempla  hominum  cornua  habentium 
tradidit,  inter  quas  nullum,  nisi  vel  uti  fortuitum, 
consid erandum  est 

Complures  Fratres  atque  Sorores  habet,  qui  eo  mo¬ 
do  non  afficiuntur. 

Primum  indicium  illi  ruminationis  incipientis 
est,  exiguam  in  stomacho  aegritudinem  sensit,  et 
quando  bolus  in  os  eductus  fuit,  valde  attentus  et 
solicitus  videtur,  tanquam  adventum  illius  expee- 
tans.  Profunda  inspiratione  facta,  actionem  festinat, 
adeo  ut  aer  in  oesophagum,  et  forsitan  in  ventricu¬ 
lum,  introeat ;  ubi  accessus  ejus  opportunus  sit,  il¬ 
lum  repletionis  statum  aut  distentionis  insolitae  gig¬ 
nere,  quae  hujus  organi  evacuationem  adjuvare  pos¬ 
sit.  Postea  bolum  ejicere  conatur ;  oesophagi  ca¬ 
nalem  vicissim  protrahit  aut  distendit.  Sonus  sub¬ 
auditur,  qui  ruminationem  praecedit,  et  hoc  car- 
diae  patefactae  signum  est,  per  quod  cibi  columna 
tam  subito  erumpit,  tanquam  vehementi  compres¬ 
sione  ejiciatur ;  sive  quidam  motus  musculorum, 
(quem  reversum  aut  antiperistalticum  vocare  possu¬ 
mus),  in  os  eum  compulisset.  Post  secundam  mastica¬ 
tionem,  bolus  mittitur  ad  pylorum  usque,  ibi  proces¬ 
sum  necessarium  chymificationis  subiturus,  et  ita 
ad  diversos  usus  aptandus.  Haec  actio  non  pendet 
ab  hominis  voluntate ;  tanquam  non  posset  rumi¬ 
nare  cum  ei  placet,  et  nunquam  incipit,  nisi  coena 
jam  finita,  an  bibat  necne ;  et  vulgo  circiter  duas 

horas  durat,  pro  qualitate  et  quantitate  cibi  quem 
absumpserit.  Neque  interest,  sumpto  cibo,  an  quies¬ 
cat  an  exercitationem  modicam  capiat  ;  si  vero 
violens  sit,  ruminatio  per  brevius  spatium  durat. 
Si  dormiat,  statirn  postquam  cocnaverit,  rumina¬ 
tionem  patitur  ;  attamen  non  omnino  conscius  ul¬ 
lam  actionem  ejusmodi  peragi.  Bolus  plerumque 
refertur  in  os,  modica  actione  musculorum ;  sed  ma¬ 
jore  vi,  quum  festine  aut  magnis  frustis  alimentum 
deglutit.  In  ore  secundam  masticationem  subit, 
et  prope  eundem  gustum  et  calorem  habet,  sed  non 
eundem  odorem,  ut  cum  cibus  primo  absorbetur. 
Haud  quaquam  gastrico  succo  miscetur ;  at  solum 
secretionibus  mucosis  et  saliva,  ut  ssepe  bolum  per 
diversa  tempora  ruminationis  examinavi.  Et  ali¬ 
quid  valde  insigne  est,  nempe,  ut  quicquid  primum 
deglutit,  id  primo  profertur  in  os  :  id  quod  in  qua¬ 
drupedibus  nunqum  cernere  potui.  Liquida  tenuia 
per  se  sumpta,  choavam,  scilicet,  vinum,  vel  cerevi- 
siam,  sive  frigida  sive  calida,  nunquam  ruminat. 
At  si  solida  una  cum  iis  edit,  utraque  simul  in  os 
trahuntur.  Contra  sorbilium,  albumina  et  adipata, 
sponte  sua  educuntur  ;  gelatinam  etiam,  levissimam 
et  maxime  alibilem  alimentorum.  Diversa  cibo¬ 
rum  genera,  plus  aut  minus  masticationis  postu- 

lant ;  tantum,  quanto  ad  concoctionem  opus  est. 
Carnem  vitulinam  aut  porcinam  cito  deglutit,  se¬ 
cunda  vice,  et  etiam  ovinam,  quam  in  ore  diutius  re¬ 
tinet  ;  sed  caro  bubula  diutissime  omnium  masticari 
videtur.  Quum  bona  valetudine  fruitur,  rumina¬ 
tio  validissima  atque  jucundissima  erit.  Si  absit 
aut  irregularis  fiat,  morbum  indicat,  ut  in  bobus, 
quorum  vires  ruminatione  conservari  incolumes 
constat.  Quum  aegrotat,  medicamenta  quae  capit, 
ruminationem  non  subeunt.  Quumprimum  con¬ 
valescit,  ruminationis  facultas  est  praecursor. 

Post  singula  prandia,  gravitudinem  in  ventriculi 
parte  sinistra,  apud  inferiorem  extremitatem  oeso¬ 
phagi  sentit,  quae  permanet  usque  ad  post  mastica¬ 
tiones  iteratas,— velut  si  ascendisset  cibus  supra 
regionem  hypochondriacam  sinistram,  diaphragma 
premens,  et  oesophagi  latere  inhaesisset.  Ab  hac  re 
opinio  in  mentem  venit,  ventris  conformationem  in 
homine  ruminante,  eandem  esse  ac  in  leporibus 
et  cuniculis  jam  descriptam,  et  quem  tabula  picta 
repraesentavi,  ut  plenior  essem.  Quodque  hoc  nobis 
magis  confirmat,  sensus  gravitudinis  semper  in  re¬ 
gione  supra  dicta,  adest  comes  ruminationis  in  ho¬ 
mine,  Nec  est  hypothesis  aut  chinuera ;  hoc  enim 

phaenomenon  alio  modo  non  explicari  potest  in  va¬ 
lente  homine,  nisi  ad  cornua  redeamus  ! 

Opinor,  me  nunquam  cernere  potuisse,  testibus 
chymicis,  ullum  vestigium  gastrici  succi  in  singulis 
bolis.  Glandulae  secernentes  hoc  fluidum  translu- 
cens,et  habens  vires  tam  maxime  dissolventes,  pyloro 
proximae  sunt. 

Bolum  ex  stomacho  ascensurum  cohibere  saepe 
operam  dedit,  propterea  quod  inter  socios  fuit  inju¬ 
cundum  ;  post  multum  doloris  ac  molestiae  vicit. 
Naturae  autem  fraena  dare  tandem  coactus,  gravi¬ 
ter  aegrotare  coepit. 

Simul  ac  haec  affectio  mihi  cognita  fuit,  rationes 
omnimodas  expertus,  quaerenti  opem  afferre ;  omnes 
conatus  vanos  ac  futiles  inveni. 

In  diaeta  ac  medicamentis  magnam  fiduciam 
reposui.  Regimen,  quod  praescripsi,  leve  atque 
alibile  fuit ; — parum  edere,— intervallis  statutis, — 
et  ab  omnibus  stimulantibus  abstinere,  praecipue 
vino,  et  alcoholi,  et  potu  tepido  diluto  omnigeno. 
Sed  ab  hoc  regimine  effectus  optati  non  sequeban¬ 
tur  ;  contra,  ruminatio  ipsa  increvit,  quia  bona 
valetudo  per  hoc  regimen  magis  confirmatur. 
Deinde  cibos  aromatis  valde  conditos  (Anglice, 

“  CURRY  ”),  per  complures  dies  expertus  sum ;  qui 
ruminationem  cohibuerant.  At  hanc  diaetam  cum 
eo  continuere  non  potui,  quoniam  omnia  dyspep¬ 
siae  symptomata  accesserunt,  cum  magno  dolore  ac 
distentione  in  hypogastrica  regione  sinistra;  adeo 
ut  ei  emeticum  administrare  coactus  sim,  et  ali¬ 
menta  omnino  indigesta  ejiciebantur  vomitu,  odore 
putido,  ac  sapore  mucido ; — subinde  vero  revertitur 
ruminatio.  Gastrici  autem  succi  nullum  vestigium  in 
materia  ejecta ;  nec  detegi  potui  acidum  muriati¬ 
cum,  ut  Prout*  dixit,  et  jamdudum  confirmatum 
a  Children. 

Post  haec,  decoctiones  nutritias  ad  bibendum  de¬ 
di,  quoniam  fluida  nunquam  ruminabat ;  sed  diges¬ 
tio  laesa.  At  si  liquida  quam  minimam  spissitudi¬ 
nem  habuerunt,  in  os  redire  solebant.  Dein  quod 
efficeretur  animum  divertendo  ab  hac  re,  postquam 
alimentum  coepisset,  tentavi.  Sed  longa  experien¬ 
tia,  quam  futiles  omnes  conatus  essent,  me  docuit. 

Certior  factus,  diaetam  nulla  potestate  donari 
ruminationem  cohibendi,  quid  medicamenta  effi¬ 
cere  possint,  deinde  expertus  sum.  Illa  vero  ad 
hunc  finem  minime  valere,  plane  conspexi.  Mirum 


*  Transact.  Philosoph.  anno  1824. 

videtur  prima  facie,  quare  non  ruminaverit  tam  me¬ 
dicamenta  quam  alimenta.  Quomodo  in  stomacho 
retinerentur,  difficile  est  dictu ;  nisi  ex  naturali  fas¬ 
tidio  medicamentorum  omnium.  Sed,  ille  est  talis, 
qualis  Rhabarbari  vel  Gambogiae  frustum  masti¬ 
care  gaudeat.  Cum  enim  res  consideratur,  satis  evi¬ 
dens  est,  eum  medicamenta  coepisse  solum  quando 
aegrotabat ;  in  qua  conditione  corporis,  ut  supra  de¬ 
monstravimus,  nunquam  ruminabat  omnino ;  adeo 
ut  praedicari  possit,  medicamenta  administrata  esse 
primario  ad  sanitatem  renovandam,  deinde  ad  illam 
naturalem  actionem  quae  valetudini  secundae  tuen¬ 
dae  necessaria  videretur,  restituendam  et  ciendam. 
Quomodo  medicamenta  ruminationem  prohibere 
valerent,  vix  intelligimus. 

Eorum  effectus  igitur  in  sano  corpore  tantum 
reddere  possum. 

Variis  experimentis,  ut  cum  bona  valetudine 
fruitur,  cum  medicamenta  tum  alimenta  ruminet. 
Astringentia  et  Tonica,  vires  stomachi  confirmando, 
ruminationem  vehementer  stimulabant.  Exiguae 
portiones  Pulveris  Ipecacuanhae  et  Tart ratis  Anti- 
monii,  quales  nauseam  cierent,  ut  potentia  eme¬ 
tica  operabantur.  Cum  eam  peculiarem  depressam 
corporis  conditionem  inducere,  toties  appetendam, 

opus  erat,  et  validas  atque  repetitas  medicamento¬ 
rum  portiones  administrare  oportet.  Alkalina  ru¬ 
minationem  magis  cieverunt.  Medicamenta  soluta 
non  in  os  educta  sunt,  sed  tantum  in  boli  vel  pilu¬ 
lae  forma. 

Dum  adolescens,  ruminatione  praesente,  sani- 

tatem  semper  habuit ;  prima  luce  hanc  actionem 
naturalem  ei  putabam,  et  periculosum  esse  eam  im¬ 
pedire.  Sed  aspice  effectum ! 

Ruminatio  igitur,  in  eo  nec  abnormis,  nec  mor¬ 
bosa  fuit,  nec  acquisita  imitatione,  sed  haereditate, 
at  valetudinis  certum  indicium. 

Postremo,  notandum  est,  quantum  ruminationis 
actio  a  vomitu  differat ;  utpote  alteri  subest  actio 
naturalis,  ut  supra  notavi ;  alteri  vero  actio  spasmo¬ 
dica,  et  quae  valetudinem  arguat  adversam.  Huic 
nausea  semper  abest ;  illi  semper  adest. 

Haec  sunt  omnia,  quae,  post  observationem  accu¬ 
ratissimam,  de  hac  re  colligere  potui.  Malum  est 
rarissimum,  et  perscrutatu  dignissimum,  cui  miras 
Naturae  operationes  intueri  juvet. 

Ostenditur  hac  effigie  Cuniculi  ventriculus,  cui  lepo¬ 
rinus  tam  est  sirnilis  quam  ovum  ovo.  Idem  enim  unum- 
que  genus  animalium.  Ventriculus  iste  simplex  vide¬ 
tur,  cum  reliquis  ruminantibus  sit  quadruplex.  CEso- 
phagus  tamen  partem  mediam  petens,  illum  propemo- 
dum  in  duos  discriminat.  Quod  magis  adhuc  facit  in¬ 
terne  valvula,  quaedam  membranea,  limites  instar,  de¬ 
super  imminens.  Potissimum  autem  hic  pinguntur 
fibrae  ventriculi  musculosae,  quae  ad  pastum  in  os  repel¬ 
lendum  videntur  habiles,  interiores  nimirum  vel  ut  ma¬ 
gis  conspicuae  exterioribus. 

A,  (Esophagus  superne  truncatus,  qui  medio  ventri¬ 
culo  inseritur,  prominens  quadam  mali  similitudine  in 
navibus,  cui  vela  aptantur. 

B  B,  Sinistrum  ventriculi  conclave  ej usque  fibrae  ar¬ 
cuatae  et  spirales.  In  hoc  sinu  reconditur  primum  cru¬ 
dior  esca,  quae  si  ruminatione  opus  est,  inde  pellentibus 
fibris  postmodo  regurgitat.  Ea  rarior  hic,  quam  in  pe¬ 
cude» 

